1號幹線

1號幹線係香港一條幹線公路，連接香港島香港仔同新界東沙田區，入面包括三條收費行車隧道：香港仔隧道、海底隧道同獅子山隧道，係第四長幹道。

1號幹線途經路段有：香港仔海旁道、黃竹坑道、香港仔隧道、黃泥涌峽天橋、堅拿道天橋、海底隧道、康莊道、公主道、窩打老道、獅子山隧道公路同沙田路。南面嘅香港仔海旁道接住石排灣道，北面嘅沙田路接住9號幹線嘅大埔公路沙田段。幹線沿途同2號幹線、4號幹線、5號幹線、7號幹線同埋9號幹線連接。